proxectonos/corpus_dominio_legal_administrativo_tmp huggingface dataset:
ORDE do 29 de decembro de 2003 pola que se dispón o nomeamento de dous membros do Consello Galego de Cooperativas.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 26/01/2004

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, regulando no seu artigo 4 a composición e no artigo 5 o procedemento de nomeamento e cesamento dos membros deste órgano.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro, o artigo 5 e a disposición derradeira primeira do Decreto 25/2001, do 18 de xaneiro, en relación cos decretos 20/2003, do 18 de xaneiro, e 23/2003, do 20 de xaneiro, polo que se fixa a estructura orgánica dos departamentos da Xunta de Galicia, por proposta da Unión de Cooperativas do Ensino de Traballo Asociado de Galicia,
DISPOÑO:
Artigo único.-O nomeamento, como vocal titular do Consello Galego de Cooperativas en represen
tación da Unión de Cooperativas do Ensino de Traballo Asociado de Galicia, de Olga Amoedo Cabrera, e, como vocal suplente, a Miguel A. Filgueira Touriño.
Santiago de Compostela, 29 de decembro de 2003.
Mª José Cimadevila Cea
Conselleira de Asuntos Sociais, Emprego
e Relacións Laborais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 29 de decembro de 2003 pola que se dispón o cesamento de dous membros do Consello Galego de Cooperativas.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 26/01/2004

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, regulando no seu artigo cuarto a composición, e no artigo 5 o procedemento de nomeamento e cesamento dos membros deste órgano.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro, o artigo 5 e a disposición derradeira primeira do Decreto 25/2001, do 18 de xaneiro, en relación cos decretos 20/2003, do 18 de xaneiro, e 23/2003, do 20 de xaneiro, polo que se fixa a estructura orgánica dos departamentos da Xunta de Galicia, por proposta da Unión de Cooperativas do Ensino de Traballo Asociado de Galicia,
DISPOÑO:
Artigo único.-O cesamento, como vocal titular do Consello Galego de Cooperativas en representación da Unión de Cooperativas do Ensino de Traballo Asociado de Galicia, de Miguel A. Filgueira Touriño, e, como vocal suplente, a Olga Amoedo Cabrera, nomeados pola Orde do 26 de febreiro de 2001, da Consellería de Xustiza, Interior e Relacións Laborais.
Santiago de Compostela, 29 de decembro de 2003.
Mª José Cimadevila Cea
Conselleira de Asuntos Sociais, Emprego
e Relacións Laborais
DECRETO 178/2004, do 22 de xullo, polo que se aproba o escudo do Concello de Ribeira de Piquín (Lugo).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 30/07/2004

O Concello de Ribeira de Piquín considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma Galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vinte e dous de xullo de dous mil catro,
DISPOÑO:
Artigo único.-Aprobar o escudo do Concello de Ribeira de Piquín, que figura como anexo, organizado do seguinte xeito:
De ouro (amarelo), un pez ou troita de sinople (verde), acompañado de dúas faixas ondadas de azur
(azul), unha no alto e outra no baixo. O timbre, coroa real pechada.
Santiago de Compostela, vinte e dous de xullo de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
ANEXO
CONSELLERÍA DE FAMILIA, XUVENTUDE, DEPORTE
E VOLUNTARIADO
RESOLUCIÓN do 29 de xullo de 2004 pola que se fai público o contido da modificación do convenio de apoio financeiro 2004-2006 ao sector do transporte público por estrada de Galicia para a renovación da flota de vehículos, subscrito entre o Igape e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 30/07/2004

Mediante Resolución do 14 de maio de 2004 publicouse un convenio, subscrito entre o Instituto Galego
de Promoción Económica (Igape) e diversas entidades financeiras, de apoio financeiro ao sector transporte público por estrada de Galicia, motivado pola importancia que ten este sector dentro do tecido socioeconómico da nosa comunidade e ao elevado investimento que estas empresas están levando a cabo para a renovación da frota de vehículos (DOG nº 100, do 26 de maio de 2004).
Tendo en conta o número e a contía dos proxectos presentados ao abeiro do citado convenio de apoio financeiro nos dous primeiros meses, así como a demanda manifestada polas empresas e entidades financeiras, faise necesaria a ampliación da liña habilitada ampliando a contía máxima a financiar e consecuentemente o crédito plurianual.
Polo tanto o Consello de Dirección do Igape, na súa xuntanza do 29 de xullo de 2004, acordou as modificacións que a seguir se publican para o seu coñecemento e entrada en vigor.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica e do artigo 11.1º.a) do Decreto 317/1992, do 12 de novembro, polo que se aproba o seu regulamento
RESOLVO:
Facer pública a modificación do convenio de apoio financeiro 2004-2006 ao sector do transporte público
por estrada de Galicia para a renovación da frota de vehículos subscrito entre o Instituto Galego de Promoción Económica e as entidades financeiras, acordada polo Consello de Dirección do Igape na súa xuntanza do 29 de xullo de 2004:
1. Amplíase o importe máximo de operacións que concederán as entidades financeiras adheridas ao convenio en 3.000.000 de euros máis, quedando establecido o límite total de operacións a financiar en 8.000.000 de euros.
2. Amplíase o crédito orzamentario do Igape para o ano 2004 en 278.000 euros máis, quedando establecido nun total de 518.490,38 euros, que se financiarán con cargo á aplicación orzamentaria 02.01 01/01/14 656700.
Santiago de Compostela, 29 de xullo de 2004.
Margarita Rodríguez Rama
Directora xeral do Instituto Galego
de Promoción Económica
ORDE do 26 de xullo de 2004 pola que se nomean os membros da Comisión Galega para a Prevención da Violencia no Deporte.
CONSELLERÍA DE FAMILIA, XUVENTUDE, DEPORTE E VOLUNTARIADO — II. AUTORIDADES E PERSOAL — 29/07/2004

Polo Decreto 116/2004, do 27 de maio, DOG do 14 de xuño, constituíuse a Comisión Galega para
a Prevención da Violencia no Deporte, establecéndose ademais o procedemento para a designación dos seus membros.
En cumprimento do establecido no artigo 3 do citado decreto,
DISPOÑO:
Artigo único.-De conformidade co disposto no artigo 3 do mencionado decreto, noméanse membros da Comisión Galega para a Prevención da Violencia no Deporte as seguintes persoas:
a) Vicepresidente: José Ramón Lete Lasa, director xeral para o Deporte.
b) Vogais:
a) Mª de los Ángeles Álvarez Meilán, representando a Administración do Estado.
b) José Freire Filloy, representando as Forzas e Corpos de Seguranza do Estado.
c) José Benito Suárez Costa, director xeral de Interior e Protección Civil.
d) Alberto González Armesto, director xeral de Centros e Ordenación Educativa.
e) Juan José Martín Álvarez, director xeral de Xustiza.
f) Xosé Manuel Vega Gómez, decano do Colexio Profesional de Xornalistas de Galicia.
g) Francisco Campos Freire, director xeral da Compañía de Radio-Televisión de Galicia.
h) Ramiro Losada Bastos e Julio Meana Álvarez, polo estamento das federacións deportivas galegas.
i) José García Cabreros, representando os colexios ou comités de árbitros dunha federación de deportes colectivos.
j) Elena Roca Moro e Roberto Bermúdez de Castro, en representación dos deportistas galegos.
k) Horacio Gómez Araújo e Augusto César Lendoiro, en representación dos clubes deportivos máis representativos de Galicia atendendo ao número de socios, aforo de instalacións ou á súa participación en ligas nacionais de máximo nivel e categoría.
Disposición derradeira
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de xullo de 2004.
Pilar Rojo Noguera
Conselleira de Familia, Xuventude, Deporte
e Voluntariado
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 23 de xullo de 2004 pola que se ordena a publicación do acordo do Consello da Xunta de Galicia do 22 de xullo de 2004, polo que se declaran municipios turísticos galegos os concellos de Nigrán e Vilagarcía de Arousa.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 24/08/2004

O Consello da Xunta de Galicia, na súa reunión do día 22 de xullo de 2004, adoptou, por proposta do conselleiro de Cultura, Comunicación Social e Turismo, o seguinte acordo:
Declarar municipios turísticos galegos os concellos de Nigrán e Vilagarcía de Arousa, pertencentes á provincia de Pontevedra, de conformidade co establecido no artigo 16 do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento do disposto no citado artigo ordénase a publicación do acordo no Diario Oficial de Galicia e a notificación aos concellos correspondentes.
Santiago de Compostela, 23 de xullo de 2004.
Jesús Pérez Varela
Conselleiro de Cultura, Comunicación Social
e Turismo
ORDE do 20 de xullo de 2004 pola que se nomea vogal en representación da Xunta de Galicia no Consello de Administración da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 29/07/2004

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas a facultade de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo acordo do 6 de xuño de 2002, faculta o conselleiro de Política Territorial, Obras Públicas e Vivenda para o presente nomeamento.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vogais do consello de administración deberá facerse necesariamente por proposta das administracións públicas, e entidades ou organismos representados no consello de administración, polo que, producida unha vacante no Consello de Administración da Autoridade Portuaria de Vigo e a súa ría polo capítulo de representación da Xunta de Galicia, ditada xa a correspondente orde de cesamento, e en canto órgano competente,
DISPOÑO:
O nomeamento de José Ramón Lete Lasa como vogal do Consello de Administración da Autoridade Portuaria de Vigo e a súa ría, en representación da Xunta de Galicia.
Santiago de Compostela, 20 de xullo de 2004.
Alberto Núñez Feijoo
Conselleiro de Política Territorial, Obras Públicas e Vivenda
CONSELLERÍA DE FAMILIA, XUVENTUDE, DEPORTE
E VOLUNTARIADO
CORRECCIÓN de erros.-Resolución do 30 de xullo de 2004 pola que se publica o regulamento do premio Agader ao embelecemento do medio rural galego e se convoca o premio correspondente ao ano 2003.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 30/08/2004

Advertidos erros na devandita resolución, publicada no DOG nº 163, do 23 de agosto de 2004, cómpre facer a seguinte corrección:
No título da resolución, onde di: «e se convoca o premio correspondente ao ano 2003», debe dicir: «e se convoca o premio correspondente ao ano 2004».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 23 de xullo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores Santa Tecla da Guarda, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 24/08/2004

Examinada a adaptación dos estatutos da Confraría de Pescadores Santa Tecla da Guarda ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa
reunión do 30 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado, relativos ao Rexistro de Confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores Santa Tecla da Guarda, que consta de 94 artigos, unha disposición adicional, unha derrogatoria, e unha derradeira (30 páxinas), inscribila no Rexistro de Confrarías e das súas federacións no folio 60 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 23 de xullo de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
RESOLUCIÓN do 30 de xullo de 2004, da comisión de avaliación para a adquisición da especialidade de inspección e xestión financeira e tributaria prevista na Orde do 22 de outubro de 2003, pola que se convocan as probas específicas para a obtención dos diplomas das especialidades da escala superior de finanzas polo persoal pertencente a ela (Diario Oficial de Galicia número 212, do 31 de outubro), pola que se convocan os solicitantes ao inicio das probas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 31/08/2004

En sesión que tivo lugar o día 28 de xullo de 2004, a comisión de avaliación e de selección e avaliación para adquirir a especialidade de inspección e xestión financeira e tributaria da escala superior de finanzas, establecida no punto II.A dos anexos I e II da Orde do 22 de outubro de 2003, pola que se convocan as probas específicas para a obtención dos diplomas das especialidades da escala superior de finanzas polo persoal pertencente a ela (DOG nº 212, do 31 de outubro), acordou, de conformidade co artigo 5 da dita orde, convocar os solicitantes relacionados no anexo, que optaron pola modalidade de curso, ao inicio deste, que terá lugar na Escola Galega de Administración Pública o 3 de novembro de 2004 ás 16.30 horas da tarde, quedando pendente a convocatoria daqueles aspirantes que optaron pola modalidade de proba específica.
Santiago de Compostela, 30 de xullo de 2004.
Emilio Álvarez Rey
Presidente da comisión
ANEXO
Relación de solicitantes que optaron
pola modalidade de curso
-Apelidos e nome:
Alonso García, Andrés.
Alonso Villalva, Valentín.
Álvarez Villanueva, Mª Luisa.
Batán Rodríguez, Javier.
Blanco Rey, Enrique Carlos.
Calvo Otero, Mª del Mar.
Castro Piñeiroa, María P.
Cerqueira Ozores, Isabel.
Couto Lestao, Rafael.
Crespo Soto, José María.
Fente López, Juan Carlos.
Ferreiro Vilariño, Germán.
Fonte Bouza, Ana.
Galisteo de la Fuente, Teresa.
García Martínez, Juan José.
González Acevedo, Juan José.
Jáudenes Peña, Ramón.
Lado Eiriz, Ana María.
López Lorenzo, Manuel.
Manzanedo Manzanedo, Ascensión.
Martín Hierro, María del Socorro.
Morán Méndez, Eloy.
Morato Miguel, Ana María.
Moure Parrilla, Pablo.
Muñoz Fonteriz, Elena.
Novoa Montero, Juan José.
Pagola Quintana, Mª Jesús.
Pedrosa Pedrosa, Rosa María.
Rey Jorge, Ana.
Rodríguez Couceiro, Fernando.
Rodríguez Jordá, Augusto.
Rodríguez Martín, Ana.
Roel Alonso, Mª del Sagrario.
Seijas Sánchez, Ana Mª.
Sicre Romero, María.
Sobrino Garfia, Javier.
Vázquez Caruncho, Luis M.
Vázquez San Luis, Jesús.
Villanueva Rodríguez, Ulpiano L.
ORDE do 21 de xullo de 2004 pola que se lle autoriza a ampliación dunha unidade de educación infantil ao centro privado La Inmaculada de Marín (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/08/2004

Examinado o expediente presentado polo centro privado La Inmaculada de Marín (Pontevedra), no que solicita a ampliación dunha unidade de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro); o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizar a ampliación dunha unidade de educación infantil ao centro privado La Inmaculada de Marín (Pontevedra), segundo os datos que se relacionan no anexo desta orde, facendo constar que, para a súa posta en funcionamento, a delegación provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso
contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 21 de xullo de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Marín.
Localidade: Marín.
Enderezo: rúa A Estrada nº 8.
Denominación: centro privado La Inmaculada.
Titular: Hijas de la Caridad.
Código do centro: 36004514.
Nivel: educación infantil.
Unidades de que constaba: 5.
Unidades novas autorizadas: 1.
Composición resultante:
a) Centro de educación infantil: 6 unidades.
b) Centro de educación primaria: 12 unidades.
c) Centro de educación secundaria: 8 unidades de educación secundaria obrigatoria.
RESOLUCIÓN do 30 de xullo de 2004, da comisión de avaliación para a adquisición da especialidade de intervención prevista na Orde do 22 de outubro de 2003, pola que se convocan as probas específicas para a obtención dos diplomas das especialidades da escala superior de finanzas polo persoal pertencente a ela (Diario Oficial de Galicia número 212, do 31 de outubro), pola que se convocan os solicitantes ao inicio das probas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 31/08/2004

En sesión que tivo lugar o día 28 de xullo de 2004, a comisión de avaliación e de selección e avaliación para a adquirir a especialidade de intervención da escala superior de finanzas, establecida no punto II.B dos anexos I e II da Orde do 22 de outubro de 2003, pola que se convocan as probas específicas para a obtención dos diplomas das especialidades da escala superior de finanzas polo persoal pertencente a ela (DOG nº 212, do 31 de outubro), acordou, de conformidade co artigo 5 da dita orde, convocar os solicitantes relacionados no anexo, que optaron pola modalidade de curso, ao inicio deste, que terá lugar na Escola Galega de Administración Pública o 2 de novembro de 2004 ás 16.30 horas da tarde, quedando pendente a convocatoria daqueles aspirantes que optaron pola modalidade de proba específica.
Santiago de Compostela, 30 de xullo de 2004.
Emilio Álvarez Rey
Presidente da comisión
ANEXO
Relación de solicitantes que optaron
pola modalidade de curso
-Apelidos e nome:
Alonso del Campo, Matías.
Araújo López, Gaspar J.
Barrós Naveira, Pilar.
Bueno Rey, Sandra.
Caballero Miranda, Joaquín.
De Castro Pena, María José.
Fernández Fernández, Pedro Antonio.
Fernández Núñez, José Manuel.
Gutiérrez Rodríguez, José Luis.
Lafont Sendino, Sonia.
Martínez Santamarina, Eusebio J.
Mosquera Pena, Juan A.
Moyano Diéguez, Mariano.
Pérez Moreiras, Elisa.
Rodríguez Amaya, Mª Dolores.
Rodríguez González, Dolores.
Rodríguez Sánchez, Carlos E.
Sáez-Díez Naval, Olga.
Vázquez Rivas, Gonzalo.
Veiga Castiblánquez, José Luis.
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 22 de xullo de 2004 pola que se autoriza o cambio de denominación do Instituto de Educación Secundaria número 2 de Vilanova de Arousa (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/08/2004

Tendo en conta o artigo 3 punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria, (DOG do 9 de agosto de 1996), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autorizar o cambio de denominación do centro que se cita no anexo.
Santiago de Compostela, 22 de xullo de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vilanova de Arousa.
Localidade: Vilanova de Arousa.
Código do centro: 36024203.
Denominación: Instituto de Educación Secundaria nº 2.
Nova denominación: Instituto de Educación Secundaria Faro das Lúas.
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 23 de xullo de 2004 pola que se acorda facer público o orzamento da Universidade da Coruña para o exercicio do ano 2004.
UNIVERSIDADE DA CORUÑA — III. OUTRAS DISPOSICIÓNS — 23/08/2004

O Consello Social da Universidade da Coruña, de conformidade co disposto no artigo 20.1º da Lei orgánica 6/2001, do 21 de decembro, e o artigo 4 da Lei 1/2003, do 9 de maio, de consellos sociais do Sistema Universitario Galego, acordou a aprobación do orzamento desta universidade para o exercicio do ano 2004.
Este reitorado, con base no disposto no artigo 81.2º da Lei orgánica 6/2001, do 21 de decembro, de universidades, resolve facer público o devandito orzamento, que acada a contía inicial no estado de ingresos e gastos de 92.638.970,87 euros segundo o detalle anexo.
A Coruña, 23 de xullo de 2004.
José María Barja Pérez
Reitor da Universidade da Coruña
ANEXO
1. Clasificación económica
Resumo por capítulos
Estado de ingresos
2004
Capítulo III: taxas, prezos públicos e outros ingresos
14.797.853,18
Capítulo IV: transferencias correntes
60.123.083,06
Capítulo V: ingresos patrimoniais
327.000,00
Capítulo VII: transferencias de capital
11.391.033,63
Capítulo VIII: activos financeiros
1,00
Capítulo IX: pasivos financeiros
6.000.000,00
Total orzamento de ingresos 2004
92.638.970,87
Estado de gastos
2004
Capítulo I: gastos de persoal
60.391.903,00
Capítulo II: gastos correntes en bens e servizos
12.640.514,00
Capítulo III: gastos financeiros
124.245,00
Capítulo IV: transferencias correntes
1.686.490,00
Capítulo VI: investimentos reais
16.654.188,87
Capítulo VII: transferencias de capital
235.619,00
Capítulo VIII: activos financeiros
6.011,00
Capítulo IX: pasivos financeiros
900.000,00
Total orzamento de gastos 2004
92.638.970,87
RESOLUCIÓN do 3 de agosto de 2004 pola que se convoca un curso sobre fotografía dixital.
ACADEMIA GALEGA DE SEGURIDADE — III. OUTRAS DISPOSICIÓNS — 23/08/2004

Dentro dos programas de actividades que a Academia Galega de Seguridade ten previsto realizar no ano 2004, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre fotografía dixital, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
Dotar os membros dos corpos de seguridade dos coñecementos fundamentais para levar a cabo as tarefas máis importantes no campo da fotografía dixital aplicada á función policial, especialmente aos atestados por accidentes de tráfico.
Destinatarios.
O curso vai dirixido aos membros dos corpos de Policía Local de Galicia e membros da Unidade do CNP adscrita á Comunidade Autónoma de Galicia; e, no caso de quedaren prazas vacantes, aos membros do Corpo Nacional de Policía e Garda Civil.
Os participantes deberán posuír necesariamente coñecementos de informática a nivel usuario.
Inscrición.
A inscrición dos participantes será totalmente gratuíta.
Prazas.
20.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 13 de setembro de 2004, ás 14.00 horas.
3. As instancias deberán enviarse á Academia Galega de Seguridade; avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso desenvolverase do 22 ao 24 de setembro de 2004.
O horario será das 10.00 ás 14.00 horas e das 15.30 ás 19.00 horas durante os días 22 e 23; e das 9.00 ás 14.00 horas o día 24.
Contido.
* Fotografía dixital.
-As cámaras dixitais: manexo e posibilidades.
-O tratamento de imaxes.
-A súa crecente utilización na operativa policial.
Relación de admitidos.
A relación de admitidos publicarase o mesmo día 15 de setembro, a partir das 14.00 horas, no taboleiro de anuncios da Academia Galega de Seguridade, ou ben poden confirmar a súa asistencia chamando ao teléfono 986 59 00 21.
Lugar.
Sede da Academia Galega de Seguridade, sita na avda. da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 3 de agosto de 2004.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 19 de xullo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores de Cedeira, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 12/08/2004

Examinada a adaptación dos estatutos da Confraría de Pescadores de Cedeira ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión de 8 de maio de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao Rexistro de Confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores de Cedeira, que consta de 94 artigos, unha disposición adicional, unha derrogatoria, e unha derradeira (54 páxinas), inscribila no Rexistro de Confrarías e das súas federacións no folio 40 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 19 de xullo de 2004.
Rosa Mª Quintana Carballo
Directora xeral de Innovación e Desenvolvemento Pesqueiro
RESOLUCIÓN do 20 de xullo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores do Pindo, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 12/08/2004

Examinada a adaptación dos estatutos da Confraría de Pescadores do Pindo ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas fede
racións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 24 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado, relativos ao Rexistro de Confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores do Pindo que consta de 94 artigos, unha disposición adicional, unha derrogatoria, e unha derradeira (55 páxinas), inscribila no Rexistro de Confrarías e das súas federacións no folio 3 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 20 de xullo de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
ORDE do 19 de xullo de 2004 pola que se fixa o prezo de venda ao público da publicación Límites de exposición profesional para axentes químicos, 2004.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 20/08/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido informe preceptivo favorable pola Consellería de Economía e Facenda, esta consellería
DISPÓN:
Artigo único.-O prezo de venda ao público da publicación editada por esta consellería denominada Límites de exposición profesional para axentes químicos, 2004 será de 6,25 A, IVE incluído.
Santiago de Compostela, 19 de xullo de 2004.
María José Cimadevila Cea
Conselleira de Asuntos Sociais, Emprego
e Relacións Laborais
CORRECCIÓN de erros.-Resolución do 31 de maio de 2004, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa Megasa Siderúrgica, S.L.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 20/08/2004

Advertidos erros na devandita resolución, publicada no Diario Oficial de Galicia, nº 125, do mércores, 30 de xuño de 2004, cómpre realizar as oportunas correccións:
Na páxina 9.351, «Artigo 8º.-Salarios», debemos especificar que os salarios dos «Operarios» do grupo 5, 6 e 7 son diarios, polo tanto esas cantidades deben encabezarse co epígrafe «E/día».
Na páxina 9.358, no anexo ao convenio, baixo a epígrafe «Xornadas (II)», onde di:
«M4: de 6.00 a 10.00 (máximo de 18 por quenda e ano).
M5: de 6.00 a 10.00 (máximo de 18 por quenda e ano)».
Debe dicir:
M4: de 6:00 a 10:00
(máximo de 18 por quenda e ano).
M5: de 6:00 a 11:00
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 19 de xullo de 2004 pola que se fixa o prezo de venda ao público da publicación Riesgos relacionados con la exposición a agentes biológicos: su evaluación y control.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 23/08/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido informe preceptivo favorable pola Consellería de Economía e Facenda, esta consellería
DISPÓN:
Artigo único.-O prezo de venda ao público da publicación editada por esta consellería denominada Riesgos relacionados con la exposición a agentes biológicos: su evaluación y control será de 7 A, IVE incluído.
Santiago de Compostela, 19 de xullo de 2004.
María José Cimadevila Cea
Conselleira de Asuntos Sociais, Emprego
e Relacións Laborais
CORRECCIÓN de erros.-Orde do 2 de agosto de 2004 sobre delegación de competencias no secretario xeral e noutros órganos da Consellería de Familia, Xuventude, Deporte e Voluntariado.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 25/08/2004

Advertidos erros na devandita orde, publicada no Diario Oficial de Galicia nº 161, do xoves 19 de agosto de 2004, cómpre realizar as oportunas correccións:
Na páxina 11.854, na alínea a), do punto 2, do artigo 1º, onde di: «A competencia para efectuar a contratación de persoal interino...», debe dicir: «A competencia para efectuar a contratación de persoal laboral e interino ...»
Na alínea b) do artigo 3º, onde di: «... cando non sexa competencia da conselleira ou doutro centro directivo», debe dicir: «... cando non sexa competencia da conselleira ou de calquera centro directivo».
No artigo 6º, onde di: «... Lei 11/1998, do 20 de outubro», debe dicir: «... Lei 11/1988, do 20 de outubro».
CORRECCIÓN de erros.-Orde do 26 de decembro de 2003 pola que se anuncian cursos de iniciación e de perfeccionamento de lingua galega para mestres e profesores de primaria, secundaria, de ensinanzas especiais e de formación profesional, dos centros públicos, privados e privados concertados da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/08/2004

Advertido erro na Orde do 26 de decembro de 2003, publicada no DOG nº 10, do venres, 16 de xaneiro de 2004, cómpre facer a seguinte corrección:
Na páxina 775, artigo 1º, parágrafo 2, onde di: «Os gastos ocasionados pola celebración destes cursos, financiaranse con cargo á partida orzamentaria 07.06.353W.640.2», debe dicir: «Os gastos ocasionados pola celebración destes cursos, financiaranse con cargo á partida orzamentaria 07.06.353E.640.2».
RESOLUCIÓN do 30 de xullo de 2004, da Dirección Xeral de Tecnoloxía e Desenvolvemento Sectorial, pola que se dá publicidade á incorporación dos referenciais selo de calidade AITIM e certificación cadea de custodia ao convenio aberto de colaboración entre a Consellería de Innovación, Industria e Comercio e as empresas avaliadoras da conformidade para o fomento da certificación en Galicia.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 27/08/2004

Con data do 12 de marzo de 2004 subscribiuse entre a Consellería de Innovación, Industria e Comercio e as empresas avaliadoras da conformidade un convenio aberto de colaboración para o fomento da certificación dos sistemas de xestión en Galicia, que foi publicado no DOG nº 65, do 2 de abril de 2004.
Na cláusula quinta do convenio recóllese a posibilidade de actualizar a lista aberta de referenciais segundo anexo VI en función da innovación nos modelos de xestión e logo de solicitude por parte das certificadoras. Conforme o establecido na dita cláusula as certificadoras Asociación Española de Normalización e Certificación (AENOR), con CIF G-78216819 e Asociación de Investigación Técnica de las Industrias de la Madera y el Corcho (AITIM), con CIF G-28194603, presentaron solicitude de incorporación dos referenciais certificación cadea de custodia e selo de calidade AITIM respectivamente.
Vista a documentación remitida por ambas as dúas certificadoras, o conselleiro de Innovación, Industria e Comercio resolveu actualizar a lista aberta segundo anexo VI do convenio aberto de colaboración entre a Consellería de Innovación, Industria e Comercio e as empresas avaliadoras da conformidade para o fomento dos sistemas de xestión en Galicia, do 12 de marzo de 2004 cos seguintes referenciais:
Especificación
Descrición
Certificación cadea de
custodia
Certificación para comprobar que unha materia prima madeireira certificada polo PEFC procede de bosques certificados polo PEFC.
Selo de calidade AITIM
Certifica que os produtos fabricados e os servizos subministrados pola industria da madeira a que se aplique responden ás especificacións das normas UNE e UNE-EN establecidas polo Comité de Dirección do Selo de Calidade.
Cumprida a tramitación regulamentaria procede a publicación no Diario Oficial de Galicia da devandita adhesión co fin de dar publicidade a este feito.
O que se fai público para os efectos oportunos.
Santiago de Compostela, 30 de xullo de 2004.
José Manuel González González
Director xeral de Tecnoloxía
e Desenvolvemento Sectorial
RESOLUCIÓN do 30 de xullo de 2004, da Dirección Xeral de Tecnoloxía e Desenvolvemento Sectorial, pola que se dá publicidade á adhesión das empresas avaliadoras da conformidade, Asociación de Investigación Técnica de las Industrias de la Madera y Corcho (AITIM) e a European Quality Assurance Spain, S.L. (EQA) ao convenio aberto de colaboración entre a Consellería de Innovación, Industria e Comercio e as empresas avaliadoras da conformidade para o fomento da certificación en Galicia.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 27/08/2004

Con data do 12 de marzo de 2004 subscribiuse entre a Consellería de Innovación, Industria e Comercio e as empresas avaliadoras da conformidade un convenio aberto de colaboración para o fomento da certificación dos sistemas de xestión en Galicia, que foi publicado no DOG nº 65, do 2 de abril de 2004.
Na cláusula terceira do convenio considérase a posibilidade de adherirse a este aquelas certificadoras que o soliciten e reúnan os requisitos exixidos no convenio. Conforme o establecido na dita cláusula as certificadoras Asociación de Investigación Técnica de las Industrias de la Madera y Corcho (AITIM) e European Quality Assurance Spain, S.L. (EQA), presentaron solicitude de adhesión ao dito convenio aberto.
Vista a documentación remitida por ambas as dúas certificadoras, o conselleiro de Innovación, Industria
e Comercio resolveu adherir a Asociación de Investigación Técnica de las Industrias de la Madera y Corcho (AITIM) con CIF: G-28194603 representada por Mariano Hervás Vázquez, e a European Quality Assurance Spain, S.L. (EQA) con CIF: B-81584989 representada por Gustaf Horn Af Aminne ao convenio aberto de colaboración entre a Consellería de Innovación, Industria e Comercio e as empresas avaliadoras da conformidade para o fomento dos sistemas de xestión en Galicia, do 12 de marzo de 2004.
Cumprida a tramitación regulamentaria procede a publicación no Diario Oficial de Galicia da devandita adhesión co fin de dar publicidade a este feito.
O que se fai público para os efectos oportunos.
Santiago de Compostela, 30 de xullo de 2004.
José Manuel González González
Director xeral de Tecnoloxía e Desenvolvemento
Sectorial
RESOLUCIÓN do 30 de xullo de 2004, da comisión de avaliación para a adquisición da especialidade técnica de inspección e xestión financeira e tributaria prevista na Orde do 22 de outubro de 2003, pola que se convocan as probas específicas para a obtención dos diplomas das especialidades da escala técnica de finanzas polo persoal pertencente a ela (Diario Oficial de Galicia número 212, do 31 de outubro), pola que se convocan os solicitantes ao inicio das probas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 31/08/2004

En sesión que tivo lugar o día 28 de xullo de 2004, a comisión de avaliación e de selección e avaliación para adquirir a especialidade técnica de inspección e xestión financeira e tributaria da escala técnica de finanzas, establecida no punto II.A dos anexos I e II da Orde do 22 de outubro de 2003, pola que se convocan as probas específicas para a obtención dos diplomas das especialidades da escala técnica de finanzas polo persoal pertencente a ela (DOG nº 212, do 31 de outubro), acordou, de conformidade co artigo 5 da dita orde, convocar os solicitantes relacionados no anexo, que optaron pola modalidade de curso, ao inicio deste, que terá lugar na Escola Galega de Administración Pública o 3 de novembro de 2004 ás 16.30 horas da tarde, quedando pendente a convocatoria daqueles aspirantes que optaron pola modalidade de proba específica.
Santiago de Compostela, 30 de xullo de 2004.
Emilio Álvarez Rey
Presidente da comisión
ANEXO
Relación de solicitantes que optaron
pola modalidade de curso
-Apelidos e nome:
Álvarez Pérez, Benito.
Casas Suárez, Felicidad.
Cores González, Ana María.
Galiana Galán, José Ignacio.
Gancedo Cons, Josefa Guillerma.
García Gómez, Carlos Roque.
González Diéguez, Mª Dolores.
Grandío Rodríguez, Blanca Mª.
Lamas Vilariño, Mª Mercedes.
Ledo Andión, José Luis.
López García, Carlos.
López Otero, Lourdes.
Mene Paz, Eloy.
Núñez Vázquez, Cristina.
Pereira Álvarez, José Luis.
Picallo Gago, Mª Carmen.
Portabales Santomé, Mª Aránzazu.
Roig Sánchez, Mª Raquel.
Sáez Madrid, Mª Dolores.
Sanjurjo Paz, Jesús.
Souto Mariñas, Mª Celina.
Tobar Bobo, Mª Pilar.
Ventura Rodríguez, Elías.
Vilariño Regal, Juan Ramón.
ORDE do 29 de xullo de 2004 pola que se modifica a Orde do 22 de outubro de 2003, pola que se convocan as probas específicas para a obtención dos diplomas das especialidades da escala técnica de finanzas polo persoal pertencente a ela.
CONSELLERÍA DE ECONOMÍA E FACENDA — III. OUTRAS DISPOSICIÓNS — 31/08/2004

A Orde do 22 de outubro de 2003, pola que se convocan as probas específicas para a obtención dos diplomas das especialidades da escala técnica de finanzas polo persoal pertencente a ela, establece no punto II dos seus anexos I e II a composición das comisións de avaliación ou de selección e avaliación para a adquisición da outra especialidade, nas súas modalidades de proba escrita ou curso, respectivamente.
Reunida a comisión que xulgará as probas para a adquisición da especialidade técnica de inspección e xestión financeira e tributaria e constatada o incorremento do director xeral de Tributos no suposto de abstención previsto no artigo 28.2º a) da Lei 30/1992, do 26 de novembro, de réxime xurídico das administracións públicas e do procedemento administrativo común, procede nomear un substituto, co obxecto de garantir o desenvolvemento do proceso convocado.
En virtude do exposto,
DISPOÑO:
Artigo único.-Modifícase a composición das comisións previstas no apartado II.A dos anexos I e II da Orde do 22 de outubro de 2003, pola que se convocan as probas específicas para a obtención dos diplomas das especialidades da escala técnica de finanzas polo persoal pertencente a ela, que quedará integrada polos seguintes membros:
Presidente: o secretario xeral e do Patrimonio.
Vogais: a directora xeral de orzamentos, un representante designado polas organizacións sindicais e dous funcionarios da Consellería de Economía e Facenda, un deles pertencente á especialidade técnica de inspección e xestión financeira e tributaria da escala técnica de finanzas, que exercerá as funcións de secretario. Ambos serán designados polo secretario Xeral e do Patrimonio.
Santiago de Compostela, 29 de xullo de 2004.
José Antonio Orza Fernández
Conselleiro de Economía e Facenda
RESOLUCIÓN do 30 de xullo de 2004, da comisión de avaliación para a adquisición da especialidade técnica de contabilidade e intervención prevista na Orde do 22 de outubro de 2003, pola que se convocan as probas específicas para a obtención dos diplomas das especialidades da escala técnica de finanzas polo persoal pertencente a ela (Diario Oficial de Galicia número 212, do 31 de outubro), pola que se convocan os solicitantes ao inicio das probas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 31/08/2004

En sesión que tivo lugar o día 28 de xullo de 2004, a comisión de avaliación e de selección e avaliación para a adquirir a especialidade técnica de contabilidade e intervención da escala técnica de finanzas, establecida no punto II.B dos anexos I e II da Orde do 22 de outubro de 2003, pola que se convocan as probas específicas para a obtención dos diplomas das especialidades da escala técnica de finanzas polo persoal pertencente a ela (DOG nº 212, do 31 de outubro), acordou, de conformidade co artigo 5 da dita orde, convocar os solicitantes relacionados no anexo, que optaron pola modalidade de curso, ao inicio deste, que terá lugar na Escola Galega de Administración Pública o 2 de novembro de 2004 ás 16.30 horas da tarde, quedando pendente a convocatoria daqueles aspirantes que optaron pola modalidade de proba específica.
Santiago de Compostela, 30 de xullo de 2004.
Emilio Álvarez Rey
Presidente da comisión
ANEXO
Relación de solicitantes que optaron
pola modalidade de curso
-Apelidos e nome:
Bouzas Bóveda, José Luis.
Cabañó Fernández, David.
Cañedo Seoane, Eduardo.
Casal Lamas, Francisco Javier.
Díaz Peña, Ana Isabel.
Fero Gómez, Carmen.
González Rey, María José.
González Soto, Rita María.
González Vázquez, María Victoria.
Guitián Mosquera, Silvia María.
Maceiras Rial, David.
Mauriz Montero, Consuelo.
Muinelo Grueira, Jaime.
Peleteiro Estevez, María.
Pombo Grille, Julio.
Quintero López, Silvia.
Toucedo Pérez, Eduardo.